Diari Oficial de la Generalitat Valenciana


Sumari del DOGV 1986, del 17-03-1993 (1993/827426)

RESOLUCIÓ de 23 de febrer de 1993, de la Conselleria d'Obres Públiques, Urbanisme i Transports, per la qual fa pública l'aprovació definitiva de la modificació puntual número 23 de les normes subsidiàries del municipi de Petrer relativa a la monetarització de transferències d'aprofitament.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1986

Data del DOGV
:   17-03-1993

Secció del DOGV
:   ALTRES DISPOSICIONS

Número del document
:   1993/827426


Data del document
:   23-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 23 de febrer de 1993, de la Conselleria d'Obres Públiques, Urbanisme i Transports, per la qual fa pública l'aprovació definitiva de la modificació puntual número 23 de les normes subsidiàries del municipi de Petrer relativa a la monetarització de transferències d'aprofitament.  
La Comissió Territorial d'Urbanisme, en sessió de 22 de juny de 1992, va acordar aprovar definitivament la modificació puntual número 23 de les normes subsidiàries del municipi de Petrer relativa a la monetarització de transferències d'aprofitament.  
La Comissió Territorial d'Urbanisme, en la sessió del 22 de juny de 1992, a la vista de l?expedient de referència i basant-se en aquests:  
Antecedents de fet  
1r) L'ajuntament, en la sessió plenària de 30 d'abril de 1992, en va acordar l'aprovació provisional després d'haver complit els tràmits d'aprovació inicial i d'exposició pública mitjançant anuncis apareguts al Butlletí Oficial de la Província i en un dels diaris de més difusió provincial.  
2n) La documentació la integren: memòria, estudis complementaris i normes urbanístiques.  
3r) La finalitat d'aquest expedient és la modificació de l'article 4.49 de les normes urbanístiques vigents en el sentit de fer possible el dipòsit metàl·lic substitutori en un major nombre de casos que els previstos fins ara. En concret, la variació ha estat:  
- Text vigent: «No serà escaient el pagament o el dipòsit en metàl·lic o cap garantia substitutòria de les cessions de sòl exigides en la reparcel·lació, llevat que es verifique d'acord amb la reparcel·lació simplement econòmica o en virtut d'indemnitzacions substitutòries o compensacions econòmiques (articles 99 i 125 de la llei del Sòl; vg. els articles 4.35 i 4.41) i quan la quantia del valor equivalent del sòl que s'ha de cedir siga inferior a 50.000 pessetes, i quan, necessàriament i simultàniament, a més, la superfície real del sòl de cessió (C') siga menor de 25 m2. El compliment de només una condició i no de l'altra no serà suficient, i, en tal cas, es podrà substituir la cessió de sòl corresponent pel seu equivalent en metàl·lic, després de l'atorgament de la llicència, mitjançant l'ingrés en el compte de Valors Auxiliars i Independents amb l'exclusiva finalitat urbanística d'adquisició de sòl.»  
- Text modificat: «Caldrà acordar el pagament o dipòsit en metàl·lic substitutori de les cessions de sòl exigides en la reparcel·lació, quan l'ajuntament així ho accepte, i es concreten les circumstàncies següents:  
- Que siga proposat pel promotor.  
- Que el solar o parcel·la demandant no se situe en una àrea d'intervenció o unitat d'execució definida com a tal en el planejament, llevat que aquesta siga excedentària i s'haguessen exhaurit les cessions de zones públiques en el seu àmbit.  
L'excés d'aprofitament que s'ha de compensar es calcularà segons els criteris d'aquestes normes per la superfície potencial (p-a)/Kd. El valor mínim unitari de les cessions de sòl o equivalent en metàl·lic es valorarà d'acord amb els criteris cadastrals de determinació del valor urbanístic, d'acord amb la Llei 8/1990.  
La cessió de sòl o el pagament en metàl·lic de l'excés es farà com a condició prèvia a l'atorgament de la llicència i seran ingressos pressupostaris finalistes per al patrimoni municipal de sòl i immobles, conformement a la Llei 8/1990.»  
Consideracions tècnico-jurídiques  
I) La tramitació es considera correcta d'acord amb el que estableixen els articles 40 i 41, per remissió del 49.1 de la Llei del Sòl, i els articles del 125 al 130 del Reglament de Planejament, per remissió del 161.1 del mateix text legal.  
II) La documentació es considera completa, de conformitat amb l'article 12.3 de la Llei del Sòl i els articles del 37 al 42 del Reglament de Planejament.  
III) Són vigents les normes subsidiàries del municipi de Petrer, i, per tant, qualsevol instrument de gestió que s'hi incloga.  
IV) Són aplicables immediatament tots aquells preceptes de la Llei 8/1990, sobre Reforma del Règim Urbanístic i Valoracions del Sòl, en la mesura que siga voluntat de l'ajuntament, ja que la no directa aplicabilitat de la regulació sobre el càlcul de l'aprofitament tipus no comporta la prohibició del seu establiment.  
V) L'article 46 de l?esmentada Llei 8/1990 permet, en les actuacions no sistemàtiques en sòl urbà, que els excessos d'aprofitament podran materialitzar-se a través de la compra directa a l'administració dels aprofitaments necessaris, per la qual cosa es considera ajustat a dret el text que ha proposat l'ajuntament.  
VI) La Comissió Territorial d'Urbanisme és competent per a l'adopció del present acorda en virtut del que disposen els articles 35.1 d) de la Llei del Sòl i 15.10 del Reglament dels òrgans Urbanístics de la Generalitat Valenciana, aprovat pel .Decret 137/1990, de 30 de juliol, del Consell de la Generalitat Valenciana.  
Vistos els preceptes esmentats i la resta de disposicions aplicables, va acordar: aprovar definitivament la modificació puntual número 23 de les normes subsidiàries del municipi de Petrer relativa a monetarització de transferències d'aprofitament.  
Cosa que es fa pública d'acord amb el que preveuen els articles 124 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i el 134 del Reglament de Planejament. Val a dir que contra els anteriors acords, que no esgoten la via administrativa, es pot interposar un recurs d'alçada davant el Conseller d'Obres Públiques, Urbanisme i Transports, en el termini de quinze dies, segons el que disposen els articles del 122 a 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
El President de la Comissió Territorial d'Urbanisme: Gerardo-Roger Fernández Fernández.